b"\n_START_ARTICLE_\nKasside nakkuslik peritoniit\n_START_SECTION_\nImmunopatoloogia\n_START_PARAGRAPH_\nFIP m\xc3\xb5jutab l\xc3\xbcmfoid(-immuun)s\xc3\xbcsteemi talitlust, nakatumise korral kaovad nii B- kui T-rakud._NEWLINE_Osade uurijate arvates v\xc3\xb5ib nakkuse saanud kasside organism sellega toime tulla suurendades IL-10-e s\xc3\xbcnteesi.\n_START_SECTION_\nVirulentsus\n_START_PARAGRAPH_\nOsad uurijad peavad viirust ja viirusnakkust \xc3\xbcsna t\xc3\xa4htsusetuks kuni viirus muteerub ja transformeerub FECV-st FIPV-ks. Mutatsioon muundab FCoV viiruseosakesi selliselt, et need omandavad tropismi makrofaagide suhtes ja kaotavad tropismi seedekulgla rakkude vastu._NEWLINE_FIP p\xc3\xb5hjustab veel v\xc3\xa4ljaarenemata immuunsusega (n\xc3\xa4iteks kassipoegadel) ja/v\xc3\xb5i aeglasemate immuunvastustega (vanematel kassidel) kassidel v\xc3\xb5i ka immunosupressiooni p\xc3\xb5hjustava kasside immuunpuudulikkuse viiruse kandjatel jt granulomatoosset vaskuliiti._NEWLINE_Haigestumist esineb sagedamini kuni 3. eluaastani, eriti aga kassipoegadel alates 4. elukuust kuni 16. elukuuni ja v\xc3\xa4ga vanadel \xc3\xbcle 14-aasta vanustel kassidel.\n_START_SECTION_\nM\xc3\xa4rg vorm\n_START_PARAGRAPH_\nM\xc3\xa4rja vormi kliinilist pilti iseloomustab \xc3\xbclem\xc3\xa4\xc3\xa4rase k\xc3\xb5hu\xc3\xb5\xc3\xb5nevedeliku kogunemine k\xc3\xb5hu\xc3\xb5\xc3\xb5nde (astsiit (eksudaat)) v\xc3\xb5i vedelikukogunemust pleura\xc3\xb5\xc3\xb5nde._NEWLINE_Kassidel v\xc3\xb5ib esineda isutust, palavikku, kaalukaotust, kollat\xc3\xb5be, k\xc3\xb5hulahtisust, hingamisraskuseid, aevastamist ja 'tilkuv nina', loidust-v\xc3\xa4simust, pol\xc3\xbcserosiiti ja vaskuliiti.\n_START_SECTION_\nKuiv vorm\n_START_PARAGRAPH_\nKassidel v\xc3\xb5ib esineda samuti isutust, kasvuraskuseid (kassipoegadel), aneemiat, palavikku, kaalukaotust, kollat\xc3\xb5be, depressiooni, elundite pyogranulomatous lesions ja k\xc3\xb5hulahtisust kuid vedelikukogunemus pole silmaga tuvastatav._NEWLINE_FIPi kuiva vormi korral esineb kassidel oftalmoloogilisi ja/v\xc3\xb5i neuroloogilisi s\xc3\xbcmptomeid (ataksia, krambid). _NEWLINE_FIPi korral on haaratud ka pea- ja seljaaju._NEWLINE_Kassil v\xc3\xb5ib olla raskusi liikumise koordineerimisega: jalgadel seismise ja k\xc3\xb5ndimisega, v\xc3\xa4lja v\xc3\xb5ib kujuneda halvatus._NEWLINE_FIPi oftalmoloogilised s\xc3\xbcmptomid v\xc3\xb5ivad olla: vikerkesta v\xc3\xa4rvuse muutumine, osa v\xc3\xb5ib n\xc3\xa4ida pruunina; kassi silmas v\xc3\xb5ib esineda verejooks. Kassidel esineb FIPi korral erinevaid silmap\xc3\xb5letikke (retiniit, iriit jt) ja nad v\xc3\xb5ivad kaotada silman\xc3\xa4gemise.\n_START_SECTION_\nDiagnoosimine\n_START_PARAGRAPH_\nFIPi s\xc3\xbcmptomid ei ole spetsiifilised ja seet\xc3\xb5ttu v\xc3\xb5ib \xc3\xb5ige diagnoosi panek olla raskendatud ka kogenud loomaarstidel. Samuti ei ole FIPi tuvastamiseks spetsiifilisi teste._NEWLINE_Diagnoosimiseks v\xc3\xb5idakse v\xc3\xb5tta vedelikuproov kas k\xc3\xb5hu- v\xc3\xb5i pleura\xc3\xb5\xc3\xb5nest. FIPiga seostatud vedelik on kollase v\xc3\xa4rvusega ja selle valgusisaldus on normist k\xc3\xb5rgem.\n_START_SECTION_\nLaboratoorne diagnoosimine\n_START_PARAGRAPH_\nLoetakse, et suurem osa kodukasse kannab seda t\xc3\xb5be p\xc3\xb5hjustavat viirust._NEWLINE_Vereproovitulemuste valgeliblede osa v\xc3\xb5ib anda umbkaudse aimduse, et kassil on olnud kokkupuude mingi patogeeniga._NEWLINE_Immunoens\xc3\xbc\xc3\xbcmmeetod (ELISA) v\xc3\xb5i indirektne immunofluorestsentsanal\xc3\xbc\xc3\xbcs (IFA) anal\xc3\xbc\xc3\xbcs v\xc3\xb5ivad tuvastada koroonaviiruse-vastaseid antikehi, kuid ei t\xc3\xb5enda koroonaviiruse liiki ega alamliiki ega ka seda, et just koroonaviirus on kassi k\xc3\xa4imasoleva v\xc3\xb5imaliku haiguse p\xc3\xb5hjustaja._NEWLINE_Antikehade tiitrid ise ei ole kuigi spetsiifiline FIPi n\xc3\xa4itaja._NEWLINE_Lisaks on esinenud v\xc3\xa4\xc3\xa4rpositiivseid ja v\xc3\xa4\xc3\xa4rnegatiivseid tulemusi._NEWLINE_Vedeliku- v\xc3\xb5i ka koeproovi pol\xc3\xbcmeraasi ahelreaktsiooni test teeb v\xc3\xb5imalikuks FIPi p\xc3\xb5hjustava koronaviiruse DNA tuvastamise kuid ei tuvasta selle vorme.\n_START_SECTION_\nFIPi ravi\n_START_PARAGRAPH_\nFIPi ravi ei tunta. Ravimite manustamise eesm\xc3\xa4rgiks on kliinilise s\xc3\xbcmptomaatika v\xc3\xa4hendamine, v\xc3\xb5idakse manustada gl\xc3\xbckokortikoide. Kassidele v\xc3\xb5idakse manustada ka ravimeid, mis inhibeerivad viiruse replikatsiooni._NEWLINE_Teine l\xc3\xa4henemisviis on immuunvastuste manipuleerimine n\xc3\xa4iteks interferooniga. See l\xc3\xa4henemisviis \xc3\xbcksikult ei pruugi toimida ja seet\xc3\xb5ttu kombineeritakse seda n\xc3\xa4iteks interferoon alfa ja viirusvastaste ainetega nagu ribaviriin, tenofoviirdisoproksiil, entekaviir._NEWLINE_Kolmas l\xc3\xa4henemisviis on immuuns\xc3\xbcsteemi mittespetsiifiline stimuleerimine, et viirusega toime tulla._NEWLINE_L\xc3\xa4henemisviisidele vaatamata, tuleks teraapiate ohutust ja t\xc3\xb5husust kontrollida kliiniliste uuringutega._NEWLINE_Kassiomanikule v\xc3\xb5idakse, seltsilislooma tarbeks, pakkuda harilikult tasulist suremisabi.\n_START_SECTION_\nIn vitro klorokviini uuringud\n_START_PARAGRAPH_\nIn vitro katsetes on malaaria ennetamiseks ja raviks inimestele manustatav klorokviin avaldanud kasside koronaviiruse vormile feline infectious peritonitis virus (FIPV) inhibeerivat toimet._NEWLINE_Eksperimentaalse kasside nakkuslikku k\xc3\xb5hukelmep\xc3\xb5letiku korral aga ilmnesid selle ravimi toksilised toimed.\n_START_SECTION_\nNimi\n_START_PARAGRAPH_\nFIP on veidi eksitav termin, kuna tegemist ei ole k\xc3\xb5hukelme p\xc3\xb5letikuga (peritoniidiga) vaid vaskuliidiga veresoonte p\xc3\xb5letikuga. Kliinilised s\xc3\xbcmptomid olenevad sellest, milliseid elundeid varustavad veresooned saavad kahjustatud."